CPN:รุกเดินหน้าธุรกิจอย่างต่อเนื่องแนะนำซื้อราคาเป้าหมาย 70 บาท
CPN:รุกเดินหน้าธุรกิจอย่างต่อเนื่องเป้าหมายการเติบโตระหว่างปี 59-63 แบบ CAGR เฉลี่ยเป็น 15% ด้วยการเปิดศูนย์การค้าแห่งใหม่ปีละ 2-3 แห่ง ทุกปี ด้านรายได้จากธุรกิจที่อยู่อาศัยคือ คอนโดใกล้ศูนย์การค้าจะเริ่มเห็นผลกำไรตั้งแต่ปี 61 เป็นต้นไป คงคำแนะนำ ซื้อ ประเมินราคาพื้นฐานไว้ที่ 70.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 29%
10 พ.ย. 2559

บล.ดีบีเอสฯ ระบุในบทวิเคราะห์วันนี้ว่า (10 พ.ย.59) บริษัท เซ็นทรัลพัฒนา จำกัด (มหาชน) หรือ CPN กำไรหลักไตรมาส3/59 ออกมาดีตามคาด เพิ่ม 29%เทียบช่วงเดียวกันของปีก่อนเป็น 2.3 พันล้านบาท เนื่องจากรายได้ที่ปรับเพิ่มขึ้น 14%
อีกทั้งอัตรากำไรขั้นต้นก็ทำได้สูงขึ้นเป็น 49.3% เทียบช่วงเดียวกันของปีก่อนที่ 46.6% ซึ่งมีผลพวงที่ดีจากการเปิดสาขาใหม่ 4 แห่ง และสาขาปิ่นเกล้ากลับมาให้รายได้เต็มที่หลังปรับปรุงเสร็จ รวมทั้งการเปิดสาขาใหม่ล่าสุดเป็นสาขาที่ 30 คือ นครศรีธรรมราช สำหรับอัตราการเข้าเช่า (OR) ยังอยู่ในระดับสูง เป็น 93% สำหรับพื้นที่เช่าศูนย์การค้า (retail) และสำนักงานที่ 96%
เป้าหมายการเติบโตระหว่างปี 59-63 แบบ CAGR เฉลี่ยเป็น 15% ด้วยการเปิดศูนย์การค้าแห่งใหม่ปีละ 2-3 แห่ง ทุกปี ด้านรายได้จากธุรกิจที่อยู่อาศัยคือ คอนโดใกล้ศูนย์การค้าจะเริ่มเห็นผลกำไรตั้งแต่ปี 61 เป็นต้นไป คงคำแนะนำ ซื้อ ประเมินราคาพื้นฐานไว้ที่ 70.00 บาท ซึ่งประเมินด้วยวิธี DCF ราคาปิดมีส่วนเพิ่มได้อีก 29%